Ljubovnici/33
Trinaesti prizor
PROŽDOR i INTRIGALO
PROŽDOR: 
          Lijepe ti su naraslice, 
          Ke su u maslu poprigane. 
          Davori, davori. 
          A još ljepše kobasice 
          s djevenicom skonfigane. 
 
INTRIGALO: Ovo je Proždor, per vita mia, trijeba je i njemu kojugod frakat. Anka, o Anka, vrati se! 
PROŽDOR: Jošte se trese, žalosna, kako prut, strah me je da joj ne naudi. Rekao sam joj da privije štogod živo na pupak, neka joj spazma pasa. In somma, oni Intrigalo veće zna nego Munčibio. A, dogorio mi je fero, ne znam kako ću se doma dosmucat. Anka stane Proždoru pod noge, čini mu prikobavancu i bježi. Pacijenca, i meni moj dio! Ah, da znam tko mi je je frako!

Референце 

Ljubovnici